ASW ปลื้มกระแสตอบรับ “KAVE” คึก ลุ้นดันรายได้ปีนี้ทะลุหมื่นล.
ASW โชว์ความสำเร็จแบรนด์ “KAVE” ยอดขายทะลัก รับดีมานด์ลูกค้ากลับมาซื้อเพิ่มขึ้น รวมถึงสถานศึกษากลับมาเปิดเรียน ดันยอดขายปี 65 ทะลุหมื่นล้านบาท
ASW โชว์ความสำเร็จแบรนด์ “KAVE” ยอดขายทะลัก รับดีมานด์ลูกค้ากลับมาซื้อเพิ่มขึ้น รวมถึงสถานศึกษากลับมาเปิดเรียน ดันยอดขายปี 65 ทะลุหมื่นล้านบาท
30 มิ.ย. 2565

นายกรมเชษฐ์  วิพันธ์พงษ์ ประธานเจ้าหน้าที่บริหาร บริษัท แอสเซทไวส์ จำกัด (มหาชน) หรือ ASW เปิดเผยว่า การพัฒนาแบรนด์เคฟ (KAVE) ถือเป็นหนึ่งในแบรนด์ที่ประสบความสำเร็จอย่างมากของแอสเซทไวส์ โดยได้รับการตอบรับที่ดีจากลูกค้ามาโดยตลอด ตั้งแต่วันที่เปิดตัวโครงการแรกจนถึงปัจจุบัน ล่าสุดโครงการเคฟทาวน์ สเปซ (Kave Town Space) และเคฟทาวน์ ชิฟท์ (Kave Town Shift) ก็สามารถปิดการขาย 100% เป็นที่เรียบร้อย
ทั้งนี้คีย์ซักเซสของ ASW ที่ตอกย้ำความเป็นผู้นำในเซ็กเมนต์แคมปัส คอนโดฯ และการเป็นผู้นำด้านไลฟ์สไตล์ภายใต้แนวคิด “ความสุขที่ออกแบบมาเพื่อคุณ” ครอบคลุมทั้งอสังหาริมทรัพย์แนวราบและแนวสูงเกิดจากความเข้าใจถึงความต้องการของเจเนอเรชั่น Z
โดยมุ่งออกแบบฟังก์ชั่นการอยู่อาศัยที่เหมาะกับไลฟ์สไตล์ของคนรุ่นใหม่ โดยมี  Facilities ครบทุกมิติ ทั้งติดตั้งเทคโนโลยีเพื่อเพิ่มความสะดวกสบายกับการใช้ชีวิต มอบความปลอดภัยและสิ่งแวดล้อมที่ดีให้กับผู้พักอาศัย  และสำหรับการลงทุน โดยเฉพาะกลุ่มแคมปัสคอนโดฯ ที่มีอัตราผลตอบแทนจากการปล่อยเช่า (Yield) สูงถึง 8-10% จึงมีดีมานด์จากนักลงทุนเพิ่มขึ้นอย่างต่อเนื่อง
สำหรับสถานการณ์ตลาดอสังหาริมทรัพย์เริ่มฟื้นตัวอย่างมีนัยสำคัญ โดยเฉพาะดีมานด์แคมปัส คอนโดฯ ใกล้สถานศึกษาที่เติบโตอย่างโดดเด่น สะท้อนจากโครงการ KAVE Condo ที่มียอดขายเพิ่มขึ้นอย่างเห็นได้ชัดตั้งแต่เดือนพฤษภาคมที่ผ่านมาหลังเปิดภาคเรียน
โดยมีล่าสุดโครงการใหม่ Kave Town Colony ม.กรุงเทพ มูลค่าโครงการ 1,800 ล้านบาท จำนวน 1,083 ยูนิต ซึ่งได้เปิดให้จองครั้งแรกรอบ VVIP EVENT เมื่อวันที่ 25 มิ.ย. ที่ผ่านมา สร้างสถิติวันเดียวสร้างยอดขายถึง 42% ของมูลค่าโครงการทั้งหมด หรือคิดเป็น 70% ของจำนวนยูนิตที่เปิดขายจากจุดเด่นของโครงการที่อยู่ติดมหาวิทยาลัย และราคาขายเริ่มต้นเพียง 1.39 ล้านบาท ซึ่งจะเป็นหนึ่งในโครงการที่มีส่วนสำคัญต่อการผลักดันยอดขายรวมของบริษัทในปีนี้ทะลุ 10,000 ล้านบาท
ทั้งนี้ ASW ดำเนินธุรกิจอสังหาริมทรัพย์ มุ่งพัฒนาโครงการที่อยู่อาศัยแนวสูงและแนวราบบนทำเลศักยภาพ ภายใต้แนวคิด “ความสุขที่ออกแบบมาเพื่อคุณ” หรือ “We Build Happiness” ปัจจุบันได้พัฒนาโครงการคอนโดมิเนียมและโครงการบ้านจัดสรรมาแล้วกว่า 44 โครงการ ภายใต้แบรนด์ในเครือที่ออกแบบมาเพื่อสร้างความสุขให้เหมาะกับทุกไลฟ์สไตล์ ได้แก่ แบรนด์ เคฟ (KAVE), แบรนด์ แอทโมซ (ATMOZ), แบรนด์ โมดิซ (MODIZ), แบรนด์ เอสต้า (ESTA) และ แบรนด์ ดิ ออเนอร์ (THE HONOR) รวมมูลค่าโครงการกว่า 46,700 ล้านบาท แบ่งเป็นโครงการที่ก่อสร้างแล้วเสร็จและโครงการพร้อมอยู่ 32 โครงการ และโครงการที่กำลังเปิดขายและอยู่ระหว่างการพัฒนา 12 โครงการ โดยปัจจุบันมียอดรอรับรู้รายได้ (Backlog) มูลค่ารวมกว่า 8,207 ล้านบาท จะทยอยรับรู้รายได้อย่างต่อเนื่อง